
Budapest Főváros XIV. Kerület Zugló Önkormányzatának

részére


Tisztelt Polgármester Úr!


Budapest Főváros XIV. Kerület Zugló Önkormányzata Képviselő-testülete a 49/2022. (III. 3.) számú határozatával úgy döntött, hogy szakmai együttműködési megállapodást köt a Semmelweis Egyetem Pető András Gyakorló Általános Iskolája, Egységes Konduktív Pedagógiai Módszertani Intézménye és Kollégiumával (SE PA EKPMI). A megkötött szerződés határozott időre, a 2021/2022. nevelési évre szólt.

A szakmai együttműködés keretében - a szerződésben foglaltak szerint - az SE PA EKPMI konduktori szolgáltatás nyújt a mozgásukban korlátozott, valamint mozgásfejlesztésre szoruló azon óvodás gyermekek részére, akik számára a Szakértői Bizottság a konduktív pedagógiai és mozgásfejlesztő szakember általi fejlesztést előírta, és akiknek az ellátására saját szakemberrel nem rendelkezünk. 
Az együttműködés révén az érintett óvodás gyermekek magasabb óraszámban kaphatnak fejlesztést.

Szeretnénk az együttműködési megállapodást módosítani oly módon, hogy a szerződés időtartama visszavonásig szóljon. 

Az utazó konduktori szolgáltatás az önkormányzat részéről finanszírozási támogatást továbbra sem igényel, az adminisztrációs feladatokat a Zuglói Egyesített Óvoda végzi.

Azzal a kéréssel fordulok Önhöz, hogy a csatolt módosított Együttműködési Megállapodás elfogadását szíveskedjen támogatni.




						Tisztelettel,

									Farkas Tibor Jánosné
									    intézményvezető

